als_Latn dik_Latn sag_Latn
Presidenti i Kosovës, Hashim Thaçi, në një intervistë për Radio Kosovën ka folur për vizitën e tij në Kroaci dhe takimet që sot do të zhvillojë në Slloveni me presidentin e këtij shtetit, Barut Pahor.
Duke folur për vizitën në Kroaci, Thaçi ka thënë se Kosova dhe Kroacia kanë raporte tradicionalisht shumë të mira dhe në themelet e shtetit të Kroacisë janë djersa, mundi dhe gjaku edhe i djemve të Kosovës, të cilët kanë luftuar për liri dhe pavarësinë e Kroacisë.
“Kroacia mbështet fuqishëm zhvillimin e Kosovës, mbështet fuqishëm themelimin ushtrisë së Kosovës sipas kritereve dhe standardeve të NATO-s dhe në koordinim me NATO dhe partner tjerë ndërkombëtar”, ka thënë ai për Radio Kosovën, duke shtuar se Kroacia do të jetë mbështetëse edhe në procesin e njohjeve të reja të Kosovës dhe në anëtarësim në organizata ndërkombëtare.
Presidenti i vendit ka theksuar se shqiptarët në Kroaci përfaqësohen në Kuvendin e Kroacisë dhe luajnë rol të rëndësishëm atje. Thaçi ka folur edhe për vizitën e tij në Slloveni.
“Pas përfundimit të vizitës në Kroaci, një vizitë e shkëlqyer e bashkëpunimit ndërmjet dy shteteve, tani do të vazhdojë takimet zyrtare me presidentin slloven, Pahor ku do të bisedojmë për bashkëpunimin në nivel politik, diplomatik, ekonomik, të arsimit dhe sfera tjera institucionale”, ka shtuar ai.
Sipas Thaçit, Kroacia dhe Sllovenia janë mbështetëse të fuqishme të shtetit të Kosovës që e kanë njohur nga të parat shtetin e Kosovë. “Prandaj është jetike për venin tonë që kultivoj këto raporte të miqësisë që Kosovën do ta dërgojnë drejt familjes euroatlantike”, ka thënë ai.
Thaçi ka thënë se ai do të merr pjesë edhe në Samitin e liderëve të rajonit, ku do të marrin pjesë mbi 10 presidentë të rajonit, derisa mysafir special do të jetë presidenti i Gjermanisë, Frank-Walter Steinmeier.
Të tjera
-
Reçica: Mirëqenia e qytetarëve, objektivi kryesor i Qeverisë
-
Veseli takon ambasadorin Delawie, zotohet se nuk do ta zhbëjnë Specialen
-
Vetëvendosje nuk beson në votat e LDK-së në Prizren
-
AKR nuk përkrah iniciativat që dëmtojnë raportet e Kosovës me aleatët perëndimorë
-
Për shërimin e Bujar Bukoshit në Gjermani shteti ndau 90 mijë euro
-
Deputetja e VV-së ka një kërkesë për kryeministrin Haradinaj dhe zv/kryeministrin Pacolli (Foto)
-
Deputetët kërkojnë nga krerët e shtetit t’i nisin bisedimet për ushtrinë
-
Haliti: Nuk e njoh Shkumbin Mehmetin, institucionet të merren me deklaratat e tij
als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn